b'\n_START_ARTICLE_\nHelmuth Duckadam\n_START_SECTION_\nUra\n_START_PARAGRAPH_\nH\xc3\xa4n pelasi Constructorul Aradissa 1977\xe2\x80\x931978, UTA Aradissa 1978\xe2\x80\x931982, Steuaua Bukarestissa 1982\xe2\x80\x931986 ja Vagonul Aradissa 1989\xe2\x80\x931991. H\xc3\xa4n tuli tunnetuksi, kun Steuaua Bukarest voitti Euroopan cupin 1986, kun se kaatoi Sevillassa pelatussa loppuottelussa FC Barcelonan 2\xe2\x80\x930. Duckadam torjui enn\xc3\xa4tykselliset nelj\xc3\xa4 rangaistuspotkua. H\xc3\xa4net palkittiin pelin parhaana, ja h\xc3\xa4n p\xc3\xa4\xc3\xa4si 9 parhaan jalkapalloilijan joukkoon Euroopassa._NEWLINE_Duckadam joutui terveydellisist\xc3\xa4 syist\xc3\xa4 p\xc3\xa4\xc3\xa4tt\xc3\xa4m\xc3\xa4\xc3\xa4n huippu-uransa pian loppuottelun j\xc3\xa4lkeen. Tarinan mukaan Duckadam ei suostunut kehotuksista huolimatta luovuttamaan palkintoaan Mercedes-Benzi\xc3\xa4 presidentti Nicolae Ceausescun Valentin-pojalle, jolloin Romanian turvallisuuspoliisi murskasi miehen k\xc3\xa4sien luut esitt\xc3\xa4en syyksi meduusan aiheuttamaa kuoliota. Duckadam on itse kiist\xc3\xa4nyt t\xc3\xa4m\xc3\xa4n version.\n_START_SECTION_\nJalkapallouran j\xc3\xa4lkeen\n_START_PARAGRAPH_\nVuoden 1989 vallankumouksen j\xc3\xa4lkeen h\xc3\xa4n p\xc3\xa4\xc3\xa4si pelaamaan pieneksi aikaa takaisin toiselle tasolle. Sen j\xc3\xa4lkeen h\xc3\xa4n on tullut tunnetuksi poliitikkona ja kirjailijana. H\xc3\xa4net my\xc3\xb6s on palkittu uudelleen saavutuksistaan ja h\xc3\xa4neen kohdistunut teko on tuomittu. H\xc3\xa4nest\xc3\xa4 on tullut poliisin majuri kotikaupungissaan Semlacissa ja kaupungissa on h\xc3\xa4nen nime\xc3\xa4\xc3\xa4n kantava jalkapallokoulu. Duckadamilla on vaimo Ildiko ja tyt\xc3\xa4r Brigitte.\n_START_SECTION_\nMuuta\n_START_PARAGRAPH_\nVuonna 2005 suomalainen Y\xc3\xb6-yhtye levytti h\xc3\xa4nest\xc3\xa4 kertovan Jussi Hakulisen laulun Ducadam.'